Preprost odgovor je, NE. Starši pogosto varčujejo in otroku kupijo rabljeno otroško opremo. Včasih je to povsem pametna izbira. Pri nakupu avtosedeža temu gotovo ni tako. Čeprav vam prodajalec rabljenega otroškega avtosedeža še tako zatrjuje, da avtosedež ni bil udeležen v prometni nesreči in da je povsem izpraven, mu vseeno ne morete stoodstotno verjeti. Gre le za varnost vašega otroka!
Prav tako sčasoma materiali spremenijo svoje lastnosti, ki ne morda ne ustrezajo več tistemu, kar proizvajalec avtosedeža obljublja. Ker otrok v avtosedežu ponavadi preživi kar nekaj časa, se avtosedež sčasoma oblikuje po njem in zato drug otrok v njem ne more udobno sedeti. Ne veste niti, ali je bil rabljeni avtosedež v preteklosti morda pobruhan, polulan in ali je dovolj temeljito očiščen. Kakovosten nov otroški avtosedež bo vašemu otroku nudil varnost in udobje, ki si ga zasluži!